kardosdrur/scandi-wiki huggingface dataset:
Unafraid

Unafraid var et dansk band, der blev formet i 1995. Igennem ca. 10 år var Unafraid med til at definere den moderne kristne musikscene i Danmark indtil det gik i opløsning.

Biografi 
Unafraid blev samlet på Det Kristne Gymnasium i 1995. I 1998 flyttede alle medlemmer af bandet til Aarhus, hvor de fik lov til at øve og spille i Christianskirkens krypt (menighedslokaler). Igennem den næste årrække kom de til at spille en række koncerter i Danmark og også i Norge, Tyskland og Slovakiet

Temaer 
To Whom It May Concern er et tematisk album, hvor albummets hovedperson gennemgår en række trosmæssige konflikter. For til sidst at acceptere håbet om et bedre sted. Albummet arbejder også tematisk på det rent musikalske plan. De fleste af de musikalske hovedtemaer bliver præsenteret i albummets første nummer.

Diskografi 
 Till the end of time (1999)
 To Whom It May Concern (2001)
 Is there a listener present?
 Alter Call I
 Leave me behind
 Show me
 Easy
 Abide
 Pray for me
 What´s to come
 23:43
 Blessing
 She
 Alter Call II
 Yes
 Inscripstions

Medlemmer 
 Martin Petersen – Sang
 Claus Hummelmose – Guitar
 Johannes N. Ernstsen – Piano, Akustisk guitar
 Poul Nyborg – Bas, Sang
 Peter Høst – Trommer, Percussion.

Nogle af medlemmerne er begyndt på helt andre ting, f.eks er Poul Nyborg blevet præst i Århus Valgmenighed og Peter Høst er lærer på Jakobskolen. Johannes Ernstsen underviser i musik på Dronninglund Gymnasium. Claus Hummelmose er vendt tilbage til Det Kristne Gymnasium hvor han underviser i samfundsfag og musik.

Musikgrupper fra Danmark
Musikgrupper fra 1995
Peder Pedersen (instruktør)

Peder Pedersen (født 26. april 1971 i Randers) er en dansk filminstruktør, bedst kendt for sine mange humoristiske musikvideoer og reklamefilm.

Siden 1996 har han instrueret mere end 400 danske og udenlandske  reklamefilm for internationale brands som Kellogg's, Carlsberg, Lego, McDonald's, Bayer og Panasonic, samt ca. 35 musikvideoer for bl.a. The Raveonettes, Veto, Superheroes og Aqua.

Blandt de mange velkendte reklamefilm kan nævnes Carlsberg Sport – Wasp Race, hvor en hyperenergisk hvepseflok hamrer tværs gennem alle forhindringer inklusive en privat bolig under et improviseret racerløb.

Han har modtaget flere nomineringer og priser for sine reklamefilm ved bl.a. Cannes Lions, Epica Awards og New York Advertising Festival, og han er den instruktør, der har vundet flest gange og fået flest nomineringer for bedste musikvideo ved Danish Music Awards (tidligere kaldet Dansk Grammy).

Peder Pedersen har desuden instrueret dokumentarfilmene When the Music’s Over – i Jim Morrisons fodspor (1996) og Kontrol: P-vagten (1999), samt novellefilmene The End (1999), Code of Conduct (2001) og Stille hjerte (2002).

Blandt hans mest sete værker er de computeranimerede kortfilm Lego Indiana Jones and the Raiders of the Lost Brick (2008) og Lego Star Wars: The Quest for R2-D2 (2009), der begge fik verdenspremiere på den amerikanske tv-kanal Cartoon Network, samt LEGO Star Wars: Bombad Bounty (2010), der fik premiere i Troldspejlet.

Troldspejlet viste den 26. februar 2011 et portræt af Peder Pedersen.

Desuden har Peder Pedersen sammen med Peter Stenbæk lavet musikvideoen til Aquas single Barbie girl.

På en anden front har Peder Pedersen markeret sig som redaktør og udgiver af Inferno (1989-96), et fanzine om horror- og science fiction-film.

Kortfilm 
 Friday the 13th the Final Chapter Part II (co-instruktør) (1986)
 Mark Damon: Mission Matrix (co-instruktør) (1986)
 Skriig [ja, med to i'er!] (co-instruktør) (1986)
 Schoolcamp Massacre (1988)
 Slut! (1991)
 Lykantrop (1991)
 En ulv i fåreklæder – bag kulisserne på Lykantrop (1991)
 Vågn op! (1993)
 Memoria (1993)
 Destination: Frihed (1993)
 When the Music’s Over – i Jim Morrisons fodspor (1997)
 The End (1999)
 Kontrol: P-vagten (1999)
 Code of Conduct (2001)
 Stille hjerte (2002)
 Lego Indiana Jones and the Raiders of the Lost Brick (2008)
 Det hvide guld (2009)
 Lego Star Wars: The Quest for R2-D2 (2009)
 LEGO Star Wars: Bombad Bounty (2010)
 Lego City: Hot Chase (2011)

Kilder

Eksterne henvisninger 
 
 

Filminstruktører fra Danmark
Personer fra Randers
Lundeborg Kirke

Lundeborg Kirke er en kirke lidt uden for Lundeborg i Lundeborg Sogn i Svendborg Kommune på Sydfyn.

Kirken er bygget i 1896 under navnet Lundeborg Bedehus. Bedehuset var ejet og administreret af stamhuset Broholm, indtil det overgik til menigheden i Lundeborg. I de første år var der kun gudstjeneste en gang om måneden og altergang to gange om året og altid på en hverdag.

Først blev langhuset bygget, og senere blev det lille tårn tilføjet.

Eksterne kilder og henvisninger 
 Lundeborg Kirke hos KortTilKirken.dk

Kirker i Svendborg Kommune
Kirker i Fyens Stift
Kirker i Svendborg Amt
Hesselager Kirke

Hesselager Kirke er en kirke i Hesselager Sogn i Svendborg Kommune på Sydfyn.

Hesselager Kirke er en vejkirke, og den er åben for besøgende mandag til lørdag klokken 8-15, hele året rundt.

Referencer

Eksterne kilder og henvisninger 

 Hesselager Kirke  hos nordenskirker.dk
 Hesselager Kirke hos KortTilKirken.dk

Kirker i Svendborg Kommune
Kirker i Fyens Stift
Kirker i Svendborg Amt
Publius Cornelius Scipio

Publius Cornelius Scipio er navn på flere fremtrædende romere af den indflydelsesrige Scipio-familie i Cornelius-slægten; den ældste søn i hver generation blev traditionelt givet dette navn; mange af disse har haft embedet som consul, der var det højeste embede i den romerske republik og normalt blev besat af to personer i et år ad gangen:
 Publius Cornelius Scipio (consul 395 f.Kr.) – consul 395 og 394 f.Kr. – den ældste kendte Scipio
 Publius Cornelius Scipio Asina – consul 221 f.Kr.
 Publius Cornelius Scipio (consul 218 f.Kr.) (død 211 f.Kr.) – consul 218 f.Kr. – far til Scipio Africanus og Scipio Asiaticus
 Publius Cornelius Scipio Africanus Maior (ofte blot omtalt som Scipio Africanus; 236-183 f.Kr.) – consul 205 og 194 f.Kr. – besejrer af Hannibal – søn af foregående
 Publius Cornelius Scipio (augur) – augur og praetor – søn af foregående og adoptivfar til sin fætter:
 Publius Cornelius Scipio Aemilianus Africanus Minor (185-129 f.Kr.) – consul 147 og 134 f.Kr. – adoptivsønnesøn til Scipio Africanus Maior
 Publius Cornelius Scipio Nasica (227-171 f.Kr.) – consul 191 f.Kr. – fætter til Scipio Africanus Maior
 Publius Cornelius Scipio Nasica Corculum (død 141 f.Kr.) – consul 162 og 155 f.Kr. og pontifex maximus 150-141 f.Kr. – søn af foregående
 Publius Cornelius Scipio Nasica Serapio (ca. 183-132 f.Kr.) – consul 138 f.Kr. og pontifex maximus 141-132 f.Kr. – søn af foregående
 Publius Cornelius Scipio Nasica Serapio (consul 111 f.Kr.) – consul 111 f.Kr. – død samme år, søn af foregående

Se også 
 Stamtræ over Scipio-Paullus-Gracchus-familien på engelsk wikipedia
Broken Dreams

Broken Dreams er et rock opsamlingsalbum udgivet i september 2005 af Warner Music. Albummet er både udgivet i en 1-cd og 2-cd udgave. 1 cd-udgaven blev udgivet 19. december 2005 og sangene derfra er markeret med *. Albummet er desuden blevet udgivet i en new zealandsk udgave.

Spor

Cd 1 

 Green Day – "Boulevard Of Broken Dreams" *
 Linkin Park – "Breaking the Habit" *
 Jet – "Look What You've Done" *
 Hoobastank – "The Reason" *
 Avril Lavigne – "My Happy Ending" *
 The Darkness – Love Is Only A Feeling" *
 Chad Kroeger feat. Josey Scott – "Hero" *
 Rob Thomas – "My, My, My" *
 Staind – "It's Been A While" *
 3 Doors Down – "Here Without You"
 Ana Johnsson – "We Are"
 Ash – "Starcrossed" *
 The Used – "All That I've Got"
 The Soundtrack Of Our Lives – "Believe I've Found"
 Hard-Fi – "Move On Now" *
 Barenaked Ladies – "Falling For The First Time"
 Third Eye Blind – "Never Let You Go"
 The Glitterati – "Don't Do Romance"
 Garbage – "Only Happy When It Rains" *

Cd 2 

 Nickelback – "How You Remind Me" *
 R.E.M. – "All the Way To Reno" *
 Muse – "Sing For Absolution" *
 The Verve – "The Drugs Don't Work" *
 My Chemical Romance – "Helena" *
 Hot Hot Heat – "Elevator"
 Embrace – "My Weakness Is None Of Your Business"
 Longview – "When You Sleep"
 Doves – "Here It Comes"
 The Futureheads – "Hounds Of Love"
 Thirteen Senses – "Thru The Glass"
 A – "Nothing"
 Porcupine Tree – "Lazarus"
 The Stills – "Lola Stars & Stripes"
 P.O.D. – "Youth Of The Nation"
 Secret Machines – "Sad & Lonely"
 The Donnas – "Fall Behind Me"
 Placebo – "The Bitter End" *
 The Calling – "Wherever You Will Go" *

Eksterne henvisninger 
 Broken Dreams front- og backcover

Kompilationer
Album fra 2005
J.J. Bahnson

Jesper Jespersen Bahnson (18. november 1827 – 26. august 1909), dansk politiker, officer, embedsmand og godsejer. Han var oprindelig nationalliberal, men blev højremand i 1887. Han var krigsminister i 1884-1894.

Godsejer 
Bahnson voksede op på herregården Tårupgård i Fjends Herred. Faderen Lorens Frederik Bahnson havde erhvervet adkomst til gården i 1824, men fik først skødet i 1826. J.J. Bahnson ejede selv gården fra 1876 til 1899.

Officer og militær lærer 
Bahnson kom til København i 1844. I 1846 blev han optaget på den militære højskole. Under Treårskrigen deltog han blandt andet i forsvaret af Fredericia. I 1853 afsluttede han sin uddannelse på højskolen.

Fra 1853 var han aktiv officer i kortere perioder. Han deltog blandt andet i den 2. Slesvigske Krig i 1864. Det meste af tiden mellem 1855 og 1879 var han dog lærer på de militære skoler.

I 1879 fik han rang af oberst, og han blev overflyttet til Krigsministeriet, hvor han først var embedsmand til 1884 og derefter minister til 1894.

I 1894 blev han generalløjtnant, og han fungerede som kommanderende general på Sjælland (1. Generalkommandodistrikt), indtil han blev pensioneret i 1897.

Fra 1897 til 1907 var han formand for Foreningen for Officerer udenfor aktiv Tjeneste.

Forsvarspolitiker 
Gennem hele sit liv omfattede J.J. Bahnson forsvarssagen med varm interesse. Fra 1870 deltog han ivrigt i den offentlige debat som én af ’’sagkundskabens’’ repræsentanter. Hans arbejde for befæstningen af København gjorde ham upopulær hos fæstningsmodstanderne hos Venstre og Socialdemokraterne.

I 1887 blev han opstillet som Højres folketingskandidat i Frederiksberg kredsen. Da han var symbolet på Københavns befæstning, førte oppositionen en livlig valgkamp imod ham. Han kom alligevel til at repræsentere kredsen i otte år. I 1895 tabte han mandatet til en venstremand, og han opstillede ikke ved de følgende valg.

I Krigsministeriet 
J.J. Bahnson huskes mest for sine 15 år i Krigsministeriet. I 1879 blev han chef for første departement, og året efter blev han direktør for Ministeriet. Han var krigsminister i ti år fra 1884 til 1894.

Med støtte fra Christian 9. og konseilspræsident J.B.S. Estrup gennemførte han befæstningen af København. Dette skete uden, at Folketinget havde bevilget de nødvendige penge, og Bahnson blev derfor én af samtidens mest omstridte politikere.

Det lykkedes dog Bahnson at blive enig med Folketinget om en række mindre love. Således fik han både Folketinget og Landstinget til at vedtage om lov om magasingeværer til hæren i 1888. Derefter blev der opført en ny geværfabrik, Ny Tøjhus på Amager.

Bahnson ejede herregården Tårupgård.

Referencer

Eksterne henvisninger 
 

Krigsministre fra Danmark
Folketingsmedlemmer i 1880'erne
Folketingsmedlemmer i 1890'erne
Godsejere fra Danmark
Generalløjtnanter fra Danmark
Folketingsmedlemmer fra Højre (1881-1915)
Departementschefer i Krigsministeriet
Foreningsformænd fra Danmark
Personer i Treårskrigen fra Danmark
Personer i den 2. Slesvigske Krig fra Danmark
Storkors af Dannebrog
Artilleriofficerer fra Danmark
Personer i Dansk Biografisk Leksikon
Broken Dreams II

Broken Dreams II er et rock opsamlingsalbum udgivet 27. marts 2006 af Warner Music. Bemærk at The Stills – "Lola Stars & Stripes", Hot Hot Heat – "Elevator", Porcupine Tree – "Lazarus" også var på Broken Dreams. Albummet er desuden blevet udgivet i en New Zealandsk udgave.

Spor

Cd 1 

 HIM – "Wings Of A Butterfly"
 Fort Minor – "Believe Me"
 Red Hot Chili Peppers – "Knock Me Down"
 Oasis – "Lyla"
 David Gray – "The One I Love"
 Placebo – "English Summer Rain"
 My Chemical Romance – "The Ghost Of You"
 Jet – "Are You Gonna Be My Girl"
 Ash – "Orpheus"
 3 Doors Down – "Let Me Go"
 Billy Corgan – "Tolovesomebody"
 The Futureheads – "Decent Days & Nights"
 The Donnas – "Take It Off"
 The Stills – "Lola Stars & Stripes"
 Blur – "Song 2"
 Deftones – "Hexagram"
 Disturbed – "Stricken"
 Ramones – "Blitzkrieg Bop"

Cd 2 

 Linkin Park – "Faint"
 Simple Plan – "Untitled"
 Hard-Fi – "Hard To Beat"
 Radiohead – "The Bends"
 Staind – "Right Here"
 Idlewild – "Love Steals Us From Loneliness"
 R.E.M. – "Leaving New York"
 Alanis Morissette – "Ironic" (unplugged)
 Daniel Powter – "Jimmy Gets High"
 New Order – "Krafty"
 Mystery Jets – "You Can't Fool Me Dennis" 
 Hot Hot Heat – "Elevator"
 Barenaked Ladies – "Celebrity"
 Porcupine Tree – "Lazarus"
 The Soundtrack Of Our Lives – "Transcendental Suicide"
 Timo Mass – "First Day"
 Longview – "Further"
 Doves – "Black & White Townv
 The Stooges – "I Wanna Be Your Dog"

Eksterne henvisninger 
 Broken Dreams II front- og backcover 

Kompilationer
Album fra 2006
Krydsermissil

Krydsermissil, eller cruise missil, er missiler som anvender GPS-navigering eller andre avancerede navigationsteknologier til at krydse sig vej gennem fjendtligt territorium i lav højde i modsætning til ballistiske missiler. Derved er de vanskelige at spore ved hjælp af radar. Krydsermissiler er jet-fremdrevne missiler og er i den forstand udformet som førerløse fly. 

Krydsermissiler kan affyres fra landjorden, fra skibe eller fra fly. De mest moderne krydsermissiler affyres eller udløses oftest fra avancerede militærfly, hvorefter de med deres last af sprænghoveder er i stand til at ramme deres mål med stor præcision. Når de affyres fra fly, kan afstanden til målet mindskes i forhold til en affyring fra landjorden eller fra krigsskibe, og derved kan brændstofforbruget mindskes.

Blandt de mest kendte typer af krydsermissiler er BMG-109 "Tomahawk" med en rækkevidde på 2.200 km, udviklet af den amerikanske våbenproducent General Dynamics i 1970'erne. De er oprindeligt udviklet til at medbringe kernevåben, men en neddroslet taktisk udgave uden kernevåben, og med en rækkevidde på omkring 1.100 km, blev udviklet til brug i bl.a. Golf-krigene 1991 og 2003, samt i Serbien og Afghanistan. En landbaseret udgave "Gryphon" blev opstillet i Europa på især amerikanske baser i det daværende Vesttyskland fra 1983. De blev senere nedtaget som del af nedrustningsaftalerne.

Kategorier
Krydsermissiler kan kategoriseres efter størrelse, hastighed (subsonisk eller supersonisk), rækkevidde - og om de kan afsendes fra land, luft, skibe eller ubåde. Ofte bliver versioner af de samme missiler produceret for forskellige opsendelsesplatforme; nogle gange er luft- og ubåds-opsendelsesversioner lidt lettere og mindre en land- og skibs-opsendelsesversioner.

Hypersonisk
Et hypersonisk krydsermissil flyver med hastigheder på mindst fem gange lydens hastighed (Mach 5).

Supersonisk
Et supersonisk krydsermissil flyver med hastigheder hurtigere end lydens hastighed. Supersonisk krydsermissiler anvender typisk ramjet-motorer. Rækkevidden er typisk 100–500 km, men kan være større. De anvendte navigationssystemer varierer.

Se også 

Missiler
Våben
Psyke

Psyke er inden for psykologi begrebet om menneskets samlede sind, inklusive bevidsthed og underbevidsthed. C.G. Jung inkluderede også et overlap og en spænding mellem det personlige og det kollektive i en person. 

Under begrebet "psyke" er inkluderet fænomener som personlighedstræk, følelser, tanker, sansninger, reaktioner, psykiske traumer og drømme. Også egenskaber som intelligens, intuition, motivation og empati ses som en del af psyken og behandles derfor af psykologien - som er læren om psyken, det videnskabelige studium af psyken. 

Ordet "psyke" har en lang historie bag sig. Det har været brugt både i psykologi og filosofi helt tilbage fra antikken, og det repræsenterer et af de fundamentale begreber til forståelse af den menneskelige sjælelige natur set fra et videnskabeligt synspunkt.

Ordet "psyke" er oprindelig græsk (psyche (ψυχή)) og betyder egentlig "sjæl". I nyere tid har der været en tendens til at undgå brug af ordet "sjæl. Man foretrækker at bruge "psyke" i forbindelse med en mere videnskabelig måde at betragte menneskets indre liv på, og ordet har ikke den følelsesmæssige biklang, der ligger i ”sjæl”.

Referencer 

Psykologi
Fredrik Larsson

Fredrik Larsson (født 14. august 1974) er en svensk bassist mest kendt for sin optræden i power metalbandet HammerFall. Han sluttede sig til bandet i 1994 og forlod det igen i 1997 da gruppen begyndte at få succes. Det skyldes han var forpligtet til thrash metalbandet Beyond. Magnus Rosén kom til at erstatte ham, men i 2007 forlod han bandet og Fredrik kom tilbage og er derved den nuværende bassist. 

Bassister fra Sverige
Heavy metal-musikere fra Sverige
Giro d'Italia 2006

Den 89. udgave af cykelløbet Giro d'Italia, som blev arrangeret over 20 etaper i tidsrummet 6. – 28. maj 2006. De første fire etaper foregik i Belgien.

Løbet blev vundet af Ivan Basso foran José Enrique Gutierrez.

Sammenlagt resultatliste

Etaperne 

2006
Cykelløb i 2006
UEFA Pokalvindernes Turnering

UEFA Pokalvindernes Turnering er en tidligere europæisk klubfodboldturnering, der blev afholdt første gang i 1960/1961 og sidst i 1998/1999.

Turneringen bestod af samtlige europæiske landes pokalvindere. Den danske deltager i turneringen var vinderen af Landspokalturneringen. Turneringen blev afskaffet for at gøre plads til flere hold i Champions League, og den blev i stedet en del af UEFA Cuppen.

FC Barcelona vandt turneringen flest gange, nemlig 4. Fire klubber vandt den to gange: Anderlecht, Chelsea F.C., Dynamo Kijev og AC Milan.

Finaler

De Europæiske Pokalvinderes Turnering

UEFA Pokalvindernes Turnering 

Fodboldturneringer
Etableret i 1960
Ophørt i 1999
Giro d'Italia 2005

Den 88. udgave af cykelløbet Giro d'Italia, som blev arrangeret over 20 etaper i tidsrummet 7. – 29. maj 2005.

Løbet blev vundet af italieneren Paolo Savoldelli foran landsmanden Gilberto Simoni og José Rujano fra Venezuela.

Etaperne

Resultater

Sammenlagt

Bjergtrøjen

Pointtrøjen 

2005
Cykelløb i 2005
Axel Jørgensen (komponist)

Axel Jørgensen (23. oktober 1881 – 1947) var uddannet violinist fra Det Kongelige Danske Musikkonservatorium. Fra 1919 spillede han bratsch i Det Kongelige Kapel, fra 1932 som solobratschist. Derudover deltog han i forskellige kammermusikensembler, bl.a. Breuning-Bache Kvartetten.

Som komponist var han ret produktiv. Han skrev en del orkesterværker med solostemmer for messingblæsere foruden anden orkestermusik, sange og kammermusik i en melodiøs og velklingende senromantisk stil.

Musikken (ufuldstændig) 
 op. 1 Festmarch
 op. 8 Romance for cello og orkester
 op. 21 Romance for basun og orkester (1916)
 op. 22 Suite for basun og orkester (1926)
 op. 23 Fantasie-Legende für Posaune und Klavier

 Marche militaire (orkester 1900)
 Koncertouverture (1902)
 Terpsichore (balletsuite for orkester 1912)
 Fantasilegende (basun og klaver 1921)
 Kvintet for 2 trompeter, horn, basun og tuba (1942)

 Amphitryon – valse lente (jazzorkester?)
 Aubade danoise (violin og strygeorkester)
 Berceuse (violin og klaver)
 Caprice orientale (trompet og klaver)
 Casortiana (balletsuite for strygeorkester og klaver)
 Espana Serenade (violin og orkester)
 Fakkeldans i Eb-dur (orkester)
 I Circus maximus (til digt af Holger Drachmann)
 Melodie serieuse (violin og orkester)
 Ninotchka Vals (jazzorkester og klaver?)
 Orkestersuite
 Salut au printemps (salonorkester)
 Serenade for fløjte, klarinet, cello og strygeorkester
 Sommernatsstemning (orkester)
 Tarantella (cello og klaver)
 The Allissons – Artist March (hornmusik)
 Tre nocturner for orkester

Sange 
 2 Lieder von Adolf Allwohn (Nacht + Frieden)
 Klang
 Einem jungen Mädchen
 2 Sange til Tekst af G.A. Sadolin (Susende Blæst + Den Ridder paa sin Ganger)
 Jeg er fuld (G.A. Sadolin)
 Bjergvandring (Wagner Baunvig)
 Gondoliere (Wagner Baunvig)
 Melodie italiano (sang)

Komponister fra Danmark
Klassiske komponister fra det 20. århundrede
Danskere i 1900-tallet
Kongelige kapelmusici fra Danmark
Bratschister fra Danmark
Riddere af Dannebrog
Første koncil i Konstantinopel

Det Første koncil i Konstantinopel, var det andet økumeniske kirkemøde og blev afholdt i 381. Keiser Theodosius I sammenkaldte til mødet for at kirken skulle antage Den nikæno-konstantinopolitanske trosbekendelse og for at diskutere forskellige spørgsmål i forbindelse med arianismen. Der deltog 150 biskoper ved mødet, men ingen fra den vestlige del af kirken.

Patriarkerne Timoteus af Alexandria, Meletius af Antiokia, biskopperne Gregor af Nazianz og Nectarius af Konstantinopel deltes om at lede mødet. Gregor af Nazianz var oprindelig udpeget til patriark af Konstantinopel, men måtte trække sig efter få måneder, og Nectarius blev udnævnt som efterfølger.

Koncilet bekræftede Den nikænske trosbekendelse som sand og en rigtig beskrivelse af den hellige skrift. Koncilet udarbejdede også en trosbekendelse som inkluderede teksten fra Nikæa, men udvidede omtalen af Helligånden og en del andre tilføjelser.

Økumeniske konciler
Down Beat

Down Beat (etableret 1935 i Chicago) er et amerikansk tidsskrift om jazz.
Det er bl.a.
kendt for sine årlige kåringer af årets artist i forskellige kategorier af instrument, udført af læsere (Readers poll) såvel som kritikere (Critics poll), samt egne kategorier for "Rising Star" (talent).

Hall of Fame
Magasinet har sin egen "Hall of Fame" i Orlando, der finder man bl.a. et udvalg vindere fra kåringerne.

Ekstern henvisning
 Down Beat Magazine

Reference 

Tidsskrifter fra USA
Jazz
Koncilet i Efesos

Koncilet i Efesus blev afholdt i 431 i Efesus (i det nuværende Tyrkiet under Kejser Theodosius II. Det var det tredje økumeniske koncil. Omkring 200 biskopper var tilstede fra starten; omkring 50 fra vest ankom i løbet af koncilet. 

Koncilets hovedtema var nestorianisme, en retning indenfor kristendommen som stærkt fremhævede Jesu Kristi menneskelige natur. Koncilfædrene mente at de lagde for meget vægt på hans menneskelige natur, hvilket blev på bekostning af hans guddommelige natur. Diskussionerne blev ført i en ophidset stemning. Nestorius blev fordømt for sin lære, som i hovedtræk gik ud på at Jomfru Maria fødte et menneske, Jesus Kristus, og ikke Gud eller Logos (Ordet, Guds søn). Logos boede i ham som i et tempel, og Kristus blev beskrevet som Theophoros, 'Gudebæreren'. Maria måtte dermed kadles Khristotokos (Kristi mor, Kristusfødersken) og ikke Theotokos, (Guds mor, Gudsfødersken).

Koncilfædrene erklærede at Jesus var én person, ikke et "delt menneske". Han var fuldt ud Gud og fuldt ud menneske. De erklærede videre at Jomfru Maria var Theotokos, fordi hun ikke fødte et menneske, men Gud som menneske. De to naturer – guddommelig og menneskelig – var efter deres lære forenet på en sådan måde at de ikke kom i konflikt med hinanden. 

Den nikænske trosbekendelse blev bekræftet, og det blev slået fast at det ikke var tilladt at ændre trosbekendelsen.

Koncilet fordømte også pelagianismen, en læreretning som hævdede at arvesynden ikke eksisterer, og at mennesket derfor kan frelse sig selv uden Guds indgriben.

Økumeniske konciler
Oldkirken